**Årsmøte i Rogaland Arbeiderparti sender herved følgende prioriteringer til lokalpolitisk uttalelse:**

**Arbeiderparti-styrte kommuner og fylker vil prioritere tiltak som skaper og sikrer seriøse arbeidsplasser gjennom å:**

1. Tilrettelegge for flere grønne arbeidsplasser og grønn omstilling gjennom å styrke det kommunale og regionale virkemiddelapparatet, og frigjøre mer næringsareal.
2. Følge opp regjeringens Norgesmodell med å lage lokalt tilpassede seriøsitetsmodeller for offentlige anbud med strenge krav og god kontroll som motvirker sosial dumping og arbeidslivskriminalitet.
3. Innføre læreplassgaranti, øke antallet læreplasser og sikre flere praksisplasser for studenter og tilby sommerjobber for ungdom. Mennesker med funksjonsnedsettelser skal sikres minst like god tilgang til sommerjobber, lære-, og praksisplasser.
4. Styrke trepartssamarbeidet og gjennomføre en tillitsreform for å redusere mengden rapportering og målstyring. Gi de ansatte mer tid til å gi gode tjenester.
5. Skape en heltidskultur der hele faste stillinger er hovedregelen i alle ansettelser, og etablere rapporteringsrutiner som sikrer politisk kontroll.

**Arbeiderparti-styrte kommuner og fylker vil prioritere tiltak som fremmer god helse og livskvalitet gjennom å:**

1. Styrke tilbudet innen psykisk helse og rus med et særskilt fokus på å bygge opp lavterskel tilbud uten krav om henvisning.

2. Utvikle en heltidskultur, tilby flere praksisplasser og øke antall lærlinger for å styrke rekruttering av framtidens helse- og omsorgsarbeidere

**Arbeiderparti-styrte kommuner og fylker vil prioritere tiltak som fremmer barn og unges oppvekstsvilkår gjennom å:**

1. Sørge for gode barnehager med kvalifiserte voksne som gir trygghet og  
   stimulerer til lek, læring og utvikling.
2. Innføre en mer helhetlig skolehverdag med fokus på fellesskap og mestring der vi tilbyr idrett og kulturaktiviteter i SFO og leksehjelp, i tillegg til gratis SFO for alle førsteklassinger.
3. Styrke laget rundt elevene slik at alle opplever læring og mestring, for å redusere mobbing, og bygge et godt sosialt læringsmiljø og legge grunnlag for at flere mestrer og fullfører skoleløpet.

**Arbeiderpartiet skal legge til rette for levende byer og bygder gjennom:**

Arbeiderparti-styrte kommuner skal lede an i å legge til rette for levende kultur, idrett og aktivitet. Dette er særlig viktig i etterkant av koronapandemien. Vi vil tilrettelegge for frivillig sektor, styrke kulturskolen og de profesjonelle kulturinstitusjonene, gi gode vilkår for amatørkulturen og skape flere fritidstilbud og møteplasser.

1. Gjøre friluftsliv, idrett og kultur tilgjengelig for personer med funksjonsnedsettelser.